แอมเนสตี้ชี้ยุบ อนาคตใหม่ สะท้อนการ จำกัดเสรีภาพในการแสดงออก-การสมาคม ของไทย
แอมเนสตี้ อินเตอร์เนชั่นแนล ระบุการวินิจฉัยยุบพรรคอนาคตใหม่สะท้อนถึงการจำกัดเสรีภาพในการแสดงออกและการสมาคมของทางการไทย22 ก.พ. 2563 สืบเนื่องจากการรายงานข่าวว่าศาลรัฐธรรมนูญมีคำสั่งตามคำร้องของคณะกรรมการการเลือกตั้ง (กกต.) ให้ยุบพรรคอนาคตใหม่ นิโคลัส เบเคลัง ผู้อำนวยการภูมิภาคเอเชียตะวันออกเฉียงใต้ของแอมเนสตี้ อินเตอร์เนชั่นแนล เผยว่า คำวินิจฉัยของศาลรัฐธรรมนูญให้ยุบพรรคอนาคตใหม่สะท้อนถึงการใช้กระบวนการยุติธรรมเพื่อข่มขู่ คุกคาม และโจมตีพรรคการเมืองฝ่ายตรงข้ามกับรัฐบาล ทางการไทยต้องกลับคำวินิจฉัยนี้ และฟื้นฟูสิทธิที่จะมีเสรีภาพในการแสดงออกและการสมาคมในประเทศอย่างเต็มที่การยุบพรรคอนาคตใหม่ เป็นส่วนหนึ่งของความพยายามอย่างต่อเนื่องของทางการไทย ในการโจมตีหัวหน้าพรรคและสมาชิกพรรค ตั้งแต่ช่วงก่อนการเลือกตั้งทั่วไปเมื่อเดือนมีนาคม 2562 ทั้งก่อนและนับแต่การเลือกตั้ง ทางการใช้มาตรการทางกฎหมายที่ให้อำนาจอย่างกว้างขวางและมีเนื้อหาคลุมเครือ เพื่อยุบพรรค และตัดสิทธิไม่ให้หัวหน้าพรรคการเมืองดำรงตำแหน่ง สส.รัฐบาลไทย สมาชิกรัฐสภา และพรรคการเมืองทุกพรรคของไทย ต้องสัญญาที่จะปกป้องสิทธิที่จะมีเสรีภาพในการแสดงออกและการสมาคม ประชาคมระหว่างประเทศซึ่งดูเหมือนยังสงวนท่าทีต่อการละเมิดสิทธิมนุษยชนในไทย ต้องแสดงออกอย่างเปิดเผยว่าไม่อาจยอมรับการสั่งยุบพรรคฝ่ายค้านครั้งนี้ศาลรัฐธรรมนูญของประเทศไทยวินิจฉัยให้ยุบพรรคอนาคตใหม่ ตามคำร้องของคณะกรรมการการเลือกตั้ง (กกต.) ศาลวินิจฉัยว่าการรับเงินจำนวน 191 ล้านบาทในรูปเงินกู้จากนายธนาธร จึงรุ่งเรืองกิจ หัวหน้าพรรค เป็นการละเมิดมาตรา 66 และ 72 ของพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมือง พ.ศ. 2560 ซึ่งห้ามการรับบริจาคเงินที่มีมูลค่ากว่า 10 ล้านบาท ทั้งยังตัดสิทธิกรรมการบริหารพรรค 16 คน ทำให้ไม่สามารถลงเลือกตั้งได้เป็นเวลา 10 ปีก่อนการเลือกตั้งทั่วไปเมื่อวันที่ 24 มีนาคม 2562 รัฐบาลเริ่มโจมตีอย่างต่อเนื่องต่อฝ่ายตรงข้ามทางการเมือง เมื่อเห็นว่าพวกเขาได้รับเสียงสนับสนุนเพิ่มขึ้นอย่างมาก เห็นได้ชัดเจนจากคำสั่งยุบพรรคไทยรักษาชาติที่มีจุดประสงค์ทางการเมืองเมื่อวันที่ 7 มีนาคม 2562 โดยศาลยังสั่งห้ามคณะกรรมการบริหารพรรคดังกล่าวลงเลือกตั้งเป็นเวลา 10 ปีแอมเนสตี้ อินเตอร์เนชั่นแนลเป็นองค์กรที่ไม่ฝักใฝ่ฝ่ายใด ไม่ได้ให้ความสนับสนุนหรือต่อต้านผู้สมัครรับเลือกตั้งคนใด
แอมเนสตี้ อินเตอร์เนชั่นแนล ระบุการวินิจฉัยยุบพรรคอนาคตใหม่สะท้อนถึงการจำกัดเสรีภาพในการแสดงออกและการสมาคมของทางการไทย22 ก.พ.
แอมเนสตี้ อินเตอร์เนชั่นแนล,พรรคอนาคตใหม่